paragraph_text: Apis je kontrolirao je organizaciju "Mlada Bosna", koja je izvršila atentat na austro-ugarskog prijestolonasljednika Franju Ferdinanda, oružjem dobivenim iz srbijanskog vojnog arsenala i nakon što ih je obučila srbijanska vojska. Navodno se vodstvo "Crne ruke" bilo u zadnji čas pokolebalo, te je Apis navodno neuspješno pokušao zaustaviti atentat.<ref> Jedan od preživjelih atentatora, Muhamed Mehmedbašić, međutim, prebjegao je baš k Apisu i uz njega ostao do samog kraja. Rade Malobabić, glavni terenski obavještajac koji je organizirao atentat odmah po povratku u Beograd 1914. godine se javio Apisu osobno, ali je potom - s obzirom na to da su vlasti Austro-Ugarske ultimativno tražile njegovi uhićenje - bio uhićen, te je u zatvoru ostao do studenoga 1915. godine; kada je odande otpušten na osobnu intervenciju Apisa, koji je i nadalje vodio srbijansku vojnu obavještajnu službu.